Ceidwadwyr Cymreig

Mae'r Ceidwadwyr Cymreig yn blaid asgell dde unoliaethol, sef cangen ffederal y Blaid Geidwadol yng Nghymru. Ers etholiad 2021, y Ceidwadwyr yw'r ail blaid fwyaf yn Senedd Cymru, gyda 16 o'r 60 sedd yn y Senedd. Yn etholiadau San Steffan, hi oedd blaid wleidyddol ail-fwyaf poblogaidd yng Nghymru ar un cyfnod, wedi sicrhau'r gyfran ail fwyaf o'r bleidlais ym mhob etholiad cyffredinol o 1931, gyda hyd at 14 aelod. Ers etholiad 2024, nid oes ganddynt ddim un o'r 32 sedd sy'n cynrychioli Cymru yn Senedd y Deyrnas Unedig. Mae gan y blaid rheolaeth gyffredinol ar un awdurdod lleol, Cyngor Sir Fynwy.